[{"text_idx": "#000004", "text": "Enhavas iujn ajn de miaj terminoj"}, {"text_idx": "#000006", "text": "Vizag\u0302-rekona programo povas identigi vizag\u0302on per foto au\u0306 filmeto. Registaroj, polico, firmaoj, kaj aliaj instancoj uzas g\u0302in tra la tuta mondo. Kiel g\u0302i funkcias?"}, {"text_idx": "#000007", "text": "Unue la programo rekonas, ke la koncerna objekto estas vizag\u0302o (kaj ne frukto, au\u0306 arbo, au\u0306 au\u0306to). Tiam g\u0302i faras multenombrajn mezurojn de la vizag\u0302o. Fine g\u0302i komparas tiujn ciferojn kun ekzistantaj fotoj. La plejmulto da vizag\u0302-rekonaj programoj estas precizaj g\u0302is pli ol 90%."}, {"text_idx": "#000008", "text": "Pro la kronviruso, pli da homoj c\u0302ie nun portas maskon c\u0302e la vizag\u0302o. Kiun sekvon tio havas por la precizeco de la vizag\u0302-rekona programo?"}, {"text_idx": "#000009", "text": "Tutsimple tio ne havas sekvojn. Vizag\u0302o-kovriloj ne estas nova afero. En multaj aziaj landoj, la homoj ofte portas maskon. En aliaj lokoj, la homoj portas vizag\u0302o-kovrilon pro religiaj kialoj. La programo scias, kiel trakti tiun situacion. Unue g\u0302i rekonas la fakton, ke la vizag\u0302o estas kovrita. Poste g\u0302i enfokusigas la partojn videblajn: la okulojn, brovojn, frunton, ktp. Tiuj informoj estas tre fidindaj, c\u0302ar tiuj partoj ne s\u0302ang\u0302ig\u0302as multe kiam oni maljunig\u0302as au\u0306 dikig\u0302as."}, {"text_idx": "#000010", "text": "La polico ofte uzas vizag\u0302-rekonan programon, sed g\u0302i havas multajn aliajn uzojn. La usona filmo-kompanio Disney planas uzi g\u0302in, kiam vizitantoj alvenos c\u0302e g\u0302ia amuz-parko. Post kontrolo de la vizag\u0302o la programo kreos unikan bileton por c\u0302iu vizitanto. Tiel la homoj povos eniri kaj reeniri la parkon pli rapide, sen la neceso mane tus\u0302i la aparatojn."}, {"text_idx": "#000011", "text": "C\u0302iu instanco povas uzi vizag\u0302-rekonan programon, precipe dum c\u0302i tiu kronvirusa tempo. En flughavenoj estos malpli granda risko al vojag\u0302antoj kaj laboristoj, se ili ne devos malkovri siajn bus\u0302on kaj nazon c\u0302e sekurecaj kontrolpunktoj."}, {"text_idx": "#000012", "text": "Tiu teknologio tamen havas ankau\u0306 multajn malavantag\u0302ojn. La programo ofte malg\u0302uste identigas homojn kun malhela hau\u0306to. La programoj apartenas al privataj firmaoj, tial ne ekzistas maniero por kontroli iliajn rezultojn. Ankau\u0306 estas la baza demando pri privateco; ili povas uzi fotojn de c\u0302iu ajn homo sen ties scio au\u0306 konsento."}, {"text_idx": "#000013", "text": "Ec\u0302 se tiu ideo ne plac\u0302as al c\u0302iuj, la vizag\u0302-rekona programo jam estas parto de nia vivo. Firmaoj laboras por plibonigi g\u0302ian precizecon, c\u0302u kun au\u0306 sen masko. Same kiel c\u0302iu ajn ilo, tiu teknologio povas esti au\u0306 utila au\u0306 dang\u0302era. Ni devas decidi, kia g\u0302i estu."}, {"text_idx": "#000015", "text": "brovo: linio de haroj super la okulo."}, {"text_idx": "#000016", "text": "enfokusigi: g\u0302ustigi bildon, ekzemple per fotilo, g\u0302is eblas vidi g\u0302in kiel eble plej klare."}, {"text_idx": "#000018", "text": "identigi: malkovri au\u0306 ekscii, kiu estas iu au\u0306 io.\ninstanco: grava organizaj\u0302o posedanta jug\u0302an au\u0306 decidan povon.\nkompanio: komerca au\u0306 industria societo.\nkron-viruso: tre malgranda kaj nevidebla portanto de serioza malsano disvastig\u0302anta tra la tuta mondo en la jaro 2020."}, {"text_idx": "#000019", "text": "malavantag\u0302o: tio, kio alportas pli malbonan situacion, malgajnon au\u0306 malutilon.\nmalhela: kun malmulte da lumo; kun malmulte da blanko."}, {"text_idx": "#000032", "text": "Ne eblas rekte alglui bildojn. Als\u0302utu au\u0306 enmetu bildojn per URL."}]